**REGULAMENT OFICIAL AL CONCURSULUI**

**„FII PARLAMENTAR PENTRU O ZI”**

# SECȚIUNEA 1. ORGANIZATORUL CONCURSULUI

Concursul “ **Fii parlamentar pentru o zi**” („Concursul”) este organizat de societatea Antena 3 S.A., cu sediul social in Bucuresti, Sector 2, Bdul. Dimitrie Pompeiu Nr. 9-9A, Iride Business Park, cladirea 14, parter, inmatriculata la Oficiul Registrului Comertului sub nr. J40/16641/2003, cod fiscal RO15971591, denumită în continuare “Organizator” sau “Antena 3”.

Decizia de derulare a concursului conform regulilor din prezentul regulament este finală și obligatorie pentru participanți. Concursul se va derula conform prevederilor prezentului regulament (“Regulamentul”), obligatoriu pentru toți participanții. Regulamentul concursului va fi publicat pe site-ul [www.antena3.ro](http://www.antena3.ro) si in aplicatia Sinteza Zilei pe perioada desfășurării acestuia.

Organizatorul își rezervă dreptul de a modifica/completa și/sau schimba Regulamentul, precum și dreptul de a suspenda și/sau înceta desfășurarea concursului, fara drept de compensare, cu condiția înștiințării prealabile a participanților cu privire la orice modificare/completare a vreuneia din prevederile acestuia și prin întocmirea unui Act Adițional la prezentul regulament. Eventualele modificări vor intra în vigoare numai după ce vor fi aduse la cunoștința participantilor prin publicarea pe site-ul [www.antena3.ro](http://www.antena3.ro) si in aplicatia Sinteza Zilei.

Participarea la acest Concurs implica conditiile prevazute la Sectiunea 4, precum si acordul expres al participantilor, cunoasterea si acceptarea fara obiectii a prezentului Regulament de catre toti participantii la Concurs, precum si consimtamantul participantilor ca datele lor cu caracter personal sa fie prelucrate de Organizator in scopul acordarii premiului, dar si a intrarii in posesiea premiului. Furnizarea de catre participant a datelor lor cu caracter personal echivaleaza cu exprimarea consimtamantului in vederea prelucrarii datelor cu caracter personal.

**SECȚIUNEA 2. TEMEIUL LEGAL**

Concursul este organizat în conformitate cu prevederile legale în vigoare. Orice eroare în declararea datelor personale nu atrage răspunderea Organizatorului. Ca atare, acesta nu are niciun fel de obligație în cazul furnizării unor date eronate care au dus la imposibilitatea transferului în condiții normale a premiului.

# SECȚIUNEA 3. DESFĂȘURARE ȘI DURATA CONCURSULUI

Concursul este organizat și se desfășoară prin intermediul aplicatiei Sinteza Zilei („Aplicatia”) care poate fi descărcată din magazinele Google Play şi Apple Store, gratuit, şi poate fi folosită doar de utilizatorii cu vârstă peste 18 ani (18 ani impliniti pana la data de 06 decembrie 2020).

Pentru utilizatorii care au deja descarcata Aplicatia (prima varianta a acesteia), se recomanda actualizarea acesteia.

Pentru folosirea Aplicaţiei este nevoie de consimţământul utilizatorului pentru prelucrarea datelor cu caracter personal, consimţământ care este cerut imediat după instalare.

# Concursul va începe duminica, 06 decembrie 2020, la ora 9:00 ora României şi se va încheia duminică, 06 decembrie 2020, la ora 19:00 ora României.

# SECȚIUNEA 4. DREPTUL DE PARTICIPARE

Concursul este deschis tuturor persoanelor fizice, cetăţenii români şi străini, cu reședința în România, cu vârsta de cel puțin 18 ani împliniți pană la data începerii Concursului și care respectă prevederile prezentului regulament oficial. Participarea la această Concurs implică cunoașterea și acceptarea integrală, expresă și neechivocă a prezentului Regulament.

Nu sunt eligibile pentru a participa la concurs angajații și/sau colaboratorii ANTENA 3 și rudele acestora până la gradul IV inclusiv, și angajații și/sau colaboratorii societatilor din Grupul Intact și rudele acestora până la gradul IV inclusiv, precum si angajații și/sau colaboratorii societatii SNAGERBIT S.R.L. și rudele acestora până la gradul IV inclusiv.

Prin participarea la aceasta Concurs, participanții sunt de acord să se supună și să respecte prevederile, termenii și condițiile prezentului Regulament.

# SECȚIUNEA 5. MECANISMUL CONCURSULUI

Pentru a se înscrie în concurs prin intermediul Aplicatiei participantii trebuie să urmeze următorii pași:

1. Să descarce/actualizeze Aplicatia din Google Play şi Apple Store (descarcarea/actualizarea este gratuita)
2. Să confirme ca au mai mult de 18 ani si isi exprima consimtamantul cu privire la Politica de Confidentialitate si Termenii si Conditiile de utilizare a Aplicatiei;
3. Sa urmareasca programele postului TV Antena 3 pe toată perioada desfăşurării concursului;
4. Să răspundă la un set de 10 întrebări, care vor fi lansate câte una în fiecare oră, începând cu ora 10:00. Ultima întrebare este lansată în ora 19:00. Întrebarea va fi difuzată pe postul de televiziune Antena 3 şi postată in scurt timp in Aplicatie.
5. In Aplicatie va aparea un eveniment/o intrebare care are la final un buton interactiv, ce odata apasat va arata variantele de răspuns și se va putea vota doar una dintre acestea. Pentru un participant va fi luata în calcul / se va puncta doar o singură varianată de răspuns corect la o intrebare - prima selectată si votată.
6. Răspunsul la fiecare întrebare se regăseşte în programul postului TV Antena 3 din ora precedetă lansării întrebării. Acesta va fi marcat vizibil pe ecran cu cuvântul INDICIU.

Primul indiciu va fi facut public intervalul orar 09.00-10.00, iar ultimul indiciu in intervalul 18:00-19.00.

Participantii la concurs vor răspunde la întrebare în Aplicatie folosind indiciul, iar dacă răspunsul va fi validat, Aplicaţia va înregistra ora exactă când a fost dat şi punctajul primit de participant.

Pentru fiecare întrebare este alocat un număr de puncte condiţionat de corectitudinea şi rapiditatea răspunsului. Raspunsurile corecte vor fi punctate descrescator in functie de rapiditatea raspunsului la fiecare intrebare.

Primul participant care va răspunde corect va primi în cont 10 puncte. Următorii participanti vor primi 9, 8, 7, 6, 5, 4, 3, 2, respectiv 1 punct (al doilea participant va primi 9 puncte, al treilea 8 puncte, al patrulea 7 puncte, al cincilea 6 puncte, al saselea 5 puncte, al saptelea 4 puncte, al optulea 3 puncte, al noulea 2 puncte si al zecelea 1 punct). Mecanismul de alocare a punctelor se repetă la fiecare întrebare, acestea fiind cumulate la finalul zilei de concurs. Participantii care nu sunt pe primele zece locuri nu vor primi niciun punct, dar vor avea posibilitatea sa acumuleze puncte dacă se încadrează în primele zece locuri la intrebarile următoare.

Lipsa unui răspuns la una dintre întrebări nu atrage după sine descalificarea din concurs.

Nu este posibil ca, la finalul Concursului, mai multi participanti sa aiba acelasi punctaj care sa ii califice drept castigatori.

**SECȚIUNEA 6. PREMIUL CONCURSULUI. IMPOZIT**

Premiul acordat în cadrul concursului este un autoturism Dacia Duster Comfort TCE 100 GPL 4x2 in valoare de 15.291 eur (tva inclus). Fotografia / imaginile autoturismului din materialele de promovare ale Concursului sunt cu titlu de prezentare si pot diferi in orice mod (culoare, aspect, caracteristici etc.) de imaginile autoturismului acordat drept premiu, acestea putand prezenta abateri de la pozele si descrierile prezentate.

Nu exista posibilitatea ca mai mulţi participanti sa aiba exact acelasi punctaj in Aplicaţie, premiului fiind acordat unui singur castigator.

Participantii care nu sunt declarati castigatori, prin simplul fapt al inscrierii in concurs, renunta la a solicita Organizatorului vreo suma de bani si/sau vreo alta prestatie.

Organizatorul se obliga sa calculeze, sa suporte si sa vireze impozitul datorat pentru premiul obtinut de catre castigator/castigatori, in conformitate cu Codul Fiscal si sa depuna declaratie de venit la autoritatea fiscala competenta pentru venitul aferent premiului din acest Regulament. Orice alte obligatii de natura fiscala sau de orice alta natura in legatura cu acestea, sunt in sarcina exclusiva a castigatorului.

# SECȚIUNEA 7. DESEMNAREA CÂȘTIGĂTORULUI

Desemnarea câştigătorului se va face pe baza unui punctaj calculat automat de Aplicaţie pe baza corectitudinii răspunsului şi a rapidităţii răspunsului, potrivit regulilor de la Sectiunea 5 de mai sus.

Câştigătorul concursului va fi informat în cel mult 6 de ore de la incetarea concursului, printr-o notificare trimisa în cadrul Aplicaţiei, în care i se va da un numar de telefon unde va suna pentru a putea primi premiul. Daca castigatorul nu va suna la acel numar in termen de 24 de ore de la primirea notificarii, vor fi descalificati, caz in care urmatorii clasati vor primi notificare si vor avea 24 de ore in care sa sune la numarul de telefon primit. La fel se va proceda pana ce premiul va fi revendicat.

Sunand la numarul de telefon primit prin notificarea din Aplicatie, castigatorul trebuie să furnizeze urmatoarele informatii: nume, prenume, număr de telefon mobil, adresă de e-mail, CNP (pentru a verifica varsta si pentru a ne indeplini obligatiile privind declararea impozitului pe venitul din premiu), astfel incat sa poata intra în posesia premiului.

În cazul în care câştigătorul nu furnizează datele mai sus mentionate in intervalul de 24 de ore de la primirea notificarii, se va repeta procedura pentru cel de-al doilea clasat conform punctajului din Aplicaţie. ANTENA 3 poate inregistra convorbirile telefonice cu persoanele declarate castigatoare in concursurile organizate de aceasta.

Numele castigatorului va fi anunţat public în cadrul programelor postului TV Antena 3.

# SECȚIUNEA 8. ACORDAREA PREMIULUI

Premiul va fi acordat, dupa validarea castigatorului, **pana cel tarziu pe 15.01.2021**.

# SECȚIUNEA 9. LIMITAREA RĂSPUNDERII

Organizatorul va acorda premiul persoanei care respectă prevederile acestui Regulament.

În cazul în care Organizatorul constată că persoana declarata câștigător nu a îndeplinit și/sau nu a respectat condițiile stipulate de prezentul Regulament, Organizatorul își rezervă dreptul de a suspenda oricând drepturile și beneficiile ce revin respectivului castigator, fără ca Organizatorul să datoreze vreo despăgubire respectivului. În cazul în care Organizatorul va sesiza asemenea situații după ce premiul a fost acordat, respectivul îi va restitui Organizatorului premiul, precum și toate cheltuielile aferente suportate de Organizator în legatură cu aceasta.

Organizatorul este îndreptățit să ia toate măsurile necesare în caz de tentativă de fraudă a sistemului, abuz sau orice alte tentative care ar putea afecta imaginea sau costurile acestui Concurs, mergând până la excluderea din concurs a oricărui concurent, daca există suspiciunea fraudei. Organizatorul are dreptul de a cere urmarirea în instanță a respectivelor persoane, pe baza dovezilor existente.

Nu garantam faptul ca Aplicatia si continutul sau vor fi accesibile in permanenta, fara intreruperi.

Nu vom raspunde in situatia in care Aplicatia nu poate fi accesata, indiferent de motivul imposibilitatii de accesare si indiferent de durata acestei imposibilitati.

Dumneavoastra sunteti responsabil pentru a realiza toate actiunile necesare din punctul dumneavoastra de vedere pentru a accesa Aplicatia.

Continutul integral al Aplicatiei este livrat pe baza “ca disponibil”, “asa cum este” fara nicio garantie de niciun fel fie expresa, fie implicita, inclusiv, dar nelimitandu-se la, orice garantii de vandabilitate, asociere cu un scop particular, acuratete si non-incalcare. Organizatorul nu garanteaza acuratetea, gradul de completitudine, actualitatea sau certitudinea niciunui continut pus la dispozitie prin intermediul Aplicatiei. Participantii sunt responsabili de verificarea oricarei informatii inainte de a se baza pe aceasta. Utilizarea Aplicatiei si a continutului disponibil in Aplicatie se fac pe raspunderea unica a utilizatorului. Nu toate serviciile Aplicatiei vor functiona cu toate echipamentele mobile si va trebui sa verificati daca terminalul dumneavoastra este compatibil cu Aplicatia.

Prin participarea la concurs sunteti de acord si intelegeti ca Aplicatia nu va fi livrata fara erori sau in mod continuu, ca unele defectiuni nu vor fi corectate.

Antena 3 S.A. nu poate fi tinuta responsabila pentru efectele generate de utilizarea Aplicatiei de catre utilizator, de costurile generate de Aplicatie sau de accesul tertilor la anumite informatii prin intermediul Aplicatiei.

De asemenea, nu vom raspunde pentru niciun prejudiciu creat din cauza unui virus, atac de tip denial-of-services sau distributed denial-of- services, precum nici din cauza unui alt tip de material tehnologic ce ar infecta dispozitivul dumneavoastra, sistemul dumneavoastra IT, datele dumneavoastra ca urmare a utilizarii Aplicatiei sau a altor website-uri catre care exista link-uri in Aplicatie.

Nu vom fi responsabili pentru pentru nici o pierdere sau dauna pe care noi sau dumneavoastra nu am putut sa o prevedem in limite rezonabile la data la care ati inceput utilizarea Aplicatiei sau care nu se afla sub controlul nostru.

De asemenea, nu vom fi resposabili pentru:

i) Nici o pierdere sau dauna pe care ati fi putut sa o evitati fiind atent sau luand masuri rezonabile;

ii) Orice fel de daune directe sau indirecte inclusiv, dar fara a se limita la pierderi de profit, castiguri nerealizate si/sau nefructificarea unor oportunitati sau orice alte pierderi similare suferite de dvs ca urmare a lipsei de folosinta a Aplicatiei sau de calitatea necorespunzatoare de functionare a acesteia.

Nu ne asumam nicio raspundere pentru continutul website-urilor ce au link-uri catre Aplicatie si concurs. Astfel de link-uri nu trebuie interpretate ca o garantie din partea noastra cu privire la respectivele website-uri. Nu vom raspunde pentru niciun prejudiciu rezultand din utilizarea respectivelor website-uri.

Antena 3 S.A. depune toate diligentele pentru a proteja Aplicatia si informatiile transmise cu ocazia utilizarii acesteia. Chiar daca folosim tehnologii de protectie alaturi de alte masuri de protectie a informatiilor si asiguram securitatea corespunzatoare nu garantam ca informatiile transmise prin internet sunt securizate, sau ca aceste transmisii nu vor avea intarzieri, intreruperi, interceptari, sau erori care nu tin de Organizator.

Nu garantam ca Aplicatia noastra va fi securizata sau fara niciun virus. Sunteti responsabil pentru configurarea sistemului de securitate al dispozitivului dvs si pentru folosirea propriului software anti-virus.

Nu trebuie sa utilizati in mod defectuos Aplicatia noastra, introducand virusi, troiani, worms, bombe logistice sau alte materiale ce pot crea probleme tehnologice. Nu trebuie sa incercati sa obtineti acces neautorizat la Aplicatia noastra, la server-ul pe care Aplicatia noastra este gazduit sau pe orice alt server, calculator sau la baza de date conectata la Aplicatia noastra. Nu trebuie sa atacati prin atacuri de tip denial-of-services sau distributed denial-of- services. Prin incalcarea acestei dispozitii, ati comite o infractiune conform legii romane. Vom raporta orice astfel de incalcare catre autoritatile de investigare competente si vom coopera cu autoritati prin furnizarea identitatii dumneavoastra catre acestea. In cazul unei astfel de incalcari, dreptul dumneavoastra de a utiliza Aplicatia inceteaza imediat.

# SECȚIUNEA 10. PRELUCRAREA DATELOR CU CARACTER PERSONAL

ANTENA 3 prelucrează datele personale pe care le furnizează participanții atunci când se înscriu în Concurs, când contactează Organizatorul prin orice mijloace de comunicare.

Prelucrăm datele dvs. personale pentru următoarele scopuri:

|  |  |  |
| --- | --- | --- |
| **Organizarea de concursuri** | Dacă sunt de acord, participanții pot participa la concursul cu premiu organizat de ANTENA 3.  De asemenea, atunci cand organizează concursuri, ANTENA 3 are interesul legitim să preluceze date pentru efectuarea formalitatilor aferente pentru acordarea premiilor revendicate de castigatori, solutionarea oricaror plangeri in legatura cu organizarea si desfasurarea concursurilor si acordarea premiilor; punerea in aplicare a prevederilor regulamentului, investigarea eventualelor incalcari, realizarea diverselor raportari. | Temei juridic: art. 6(1)(a) GDPR – consimțământ  art. 6(1)(f) GDPR - interes legitim |
| **Inregistrarea convorbirilor telefonice cu participantii sau castigatorii concursurilor organizate de ANTENA 3** | ANTENA 3 poate inregistra convorbirile telefonice cu persoanele participante la concursuri sau doar cu cele declarate castigatoare in concursurile organizate de aceasta. Inregistrarea convorbirilor ajută Organizatorul pentru a asigura dovada aspectelor agreate cu castigatorii in cazul unor potentiale dispute sau litigii cu privire la premiile acordate. | Temei juridic: art. 6(1)(a) GDPR – consimțământ pentru înregistrarea convorbirii  si art. 6(1)(f) GDPR – interes legitim |
| **Îndeplinirea unor obligații legale** | Uneori prelucrarea datelor este necesară pentru a permite îndeplinirea obligațiile legale ce revin ANTENA 3, cum ar fi:plata impozitelor și a contribuțiilor relevante (e.g. câștigătorii concursurilor), raportarea către autoritățile fiscale relevante și ținerea unor evidențe contabile;arhivarea datelor conform legislației aplicabile;publicarea numelui câștigătorilor și a premiilor acordate în concursul organizat. | Temei juridic: art. 6(1)(c) GDPR – executarea unei obligații legale |
| **Apărarea drepturilor și intereselor în justiție** | Pentru constatarea, exercitarea sau apărarea unui drept în justiție în cadrul unei proceduri în fața unei instanțe, a unei proceduri administrative sau a altor proceduri oficiale în care este implicat Organizatorul. | Temei juridic: art. 6(1)(f) GDPR – apărarea drepturilor și intereselor operatorului |

## **ENTITĂȚILE CĂRORA LE VOR FI DEZVALUITE DATELE**

ANTENA 3 poate dezvalui datele cu caracter personal ale participanților catre (i) entitatile si/sau persoanele imputernicite de ANTENA 3 (din EEA sau din state terte) implicate in organizarea si desfasurarea concursurilor Organizatorului (inclusiv atunci cand sunt organizate in parteneriat cu alte entitati); (ii) daca ANTENA 3 are obligatia de a divulga datele personale in scopul conformarii cu orice obligatie legala sau decizie a unei autoritati judiciare, autoritati publice sau organ guvernamental; sau (iii) daca Organizatorului i se cere sau i se permite in alt mod sa facă acest lucru conform legislației aplicabile.

Folosirea imputernicitilor este justificata de ratiuni de business, de cele mai multe ori vorbim despre servicii specializate, profesioniste care pot gestiona volumele necesare si asigura tehnologia prin care Organizatorul sa-si poata indeplini atributiile. Mentionam ca datele nu sunt transmise concomitent tuturor imputernicitilor.

## **DURATA DE PASTRARE A DATELOR**

ANTENA 3 păstrează datele cu caracter personal ale participanților atât cât este necesar pentru indeplinirea scopurilor pentru care au fost colectate, cu respectarea procedurilor interne privind retentia datelor, inclusiv a regulilor de arhivare aplicabile. Spre exemplu, daca un participant este castigator al unui concurs organizat de ANTENA 3, Organizatorul poate pastra datele cu caracter personal ale câștigătorului pentru o perioadă de 3 ani de la data la care a expirat termenul in care premiul ar fi trebuit sa fie revendicat sau de la data la care a revendicat premiul. Ulterior, anumite date cu caracter personal ar putea fi pastrate pentru o perioada mai lunga, pentru scop de arhivare, conform regulilor de arhivare aplicabile.

## **DREPTURILE PARTICIPANȚILOR ÎN CALITATE DE PERSOANE VIZATE**

Conform legii, articipanților le sunt recunoscute urmatoarele drepturi in calitate de persoane vizate:

|  |  |
| --- | --- |
| 1. Dreptul de acces | Participanții pot obtine de la ANTENA 3 confirmarea ca aceasta prelucrează datele lor personale, precum si informatii privind specificul prelucrarii |
| 1. Dreptul de a corecta datele | Participanții pot solicita Organizatorului modificarea datelor dvs. personale incorecte ori, dupa caz, completarea datelor care sunt incomplete. |
| 1. Dreptul la stergere | Participanții pot solicita stergerea datelor personale atunci cand: (i) acestea nu mai sunt necesare pentru scopurile pentru care au fost colectate si prelucrate de către ANTENA 3; (ii) Participanții și-au retras consimtamantul pentru prelucrarea datelor si ANTENA 3 nu le mai poate prelucra pe alte temeiuri legale; (iii) datele sunt prelucrate contrar legii; respectiv (iv) datele trebuie sterse conform legislatiei relevante. |
| 1. Retragerea consimtamantului si dreptul de opozitie | Participanții pot sa își retragă oricand consimtamantul cu privire la prelucrarea datelor pe baza de consimtamant. De asemenea, se pot opune prelucrarilor bazate pe interesul legitim al Organizatorului, din motive care tin de situatia lor specifica. |
| 1. Restrictionare | in anumite conditii, Participanții pot solicita restrictionarea prelucrarii datelor lor personale |
| 1. Dreptul la portabilitatea datelor | in masura in care ANTENA 3 prelucrează datele prin mijloace automate, participanții pot solicita Organisatorului, in conditiile legii, sa furnizeze datele lor intr-o forma structurata, utilizata frecvent si care poate fi citita in mod automat. Daca solicită acest lucru, ANTENA 3 poate sa transmită datele participanților unei alte entitati, daca este posibil din punct de vedere tehnic. |
| 1. Dreptul de a depune o plangere la autoritatea de supraveghere | Participanții au dreptul de a depune o plangere la autoritatea de supraveghere a prelucrarii datelor in cazul in care aceștia consideră ca le-au fost incalcate drepturile:  **Autoritatea Nationala pentru Supravegherea Datelor cu Caracter Personal din Romania**  B-dul G-ral. Gheorghe Magheru 28-30 Sector 1, cod postal 010336 Bucuresti, Romania  [anspdcp@dataprotection.ro](mailto:anspdcp@dataprotection.ro) |

Pentru mai multe detalii sau pentru a vă exercita drepturile menționate mai sus, vă rugăm să ne contactați folosind următoarele date de contact:

**Adresa: Bd. Dimitrie Pompeiu Nr. 9-9A, Iride Business Park, Cladirea 14, parter, Sector 2, Bucuresti, Romania**

**Email:** [**juridic@antena3.ro**](mailto:juridic@antena3.ro)

# SECȚIUNEA 11. ÎNCETAREA CONCURSULUI

Prezentul concurs poate înceta numai în cazul apariției unui eveniment ce constituie forță majoră\* sau printr-o decizie a Organizatorului.

\*Forța Majoră, convenită ca fiind evenimentul imprevizibil și de neînlăturat, petrecut după intrarea în vigoare a prezentului regulament și care împiedică partea sau părțile să-și îndeplinească obligațiile contractuale, exonerează de răspundere partea care o invocă, pe durată de existența a cazului de Forță Majoră, confirmat de Cameră de Comerț și Industrie a României.

# SECȚIUNEA 12. LITIGII

Eventualele litigii apărute între Organizator și Participanții la prezența concurs se vor rezolvă pe cale amiabila sau în cazul în care aceasta nu va fi posibilă, litigiile vor fi soluționate de instanțele judecătorești române competențe.

Eventualele reclamații legate de derularea concursului se vor putea trimite pe următoarea adresă: ANTENA 3 S.A., cu sediul în Bd. Dimitrie Pompeiu Nr. 9-9A, Iride Business Park, Cladirea 14, parter, Sector 2, Bucuresti, Romania, în termenul legal prevăzut de legea în vigoare. După această data, Organizatorul nu va mai luă în considerație nici o contestație**.**

Organizator,

ANTENA 3 S.A.